ലുലു റീഡേഴ്സ് വേള്ഡ് ബുക്ക് ഫെസ്റ്റിന് തുടക്കം അബൂദബി: പുസ്തക പ്രേമികള്ക്ക് സൃഷ്ടികളുടെ വന്നിരയുമായി ലുലു റീഡേഴ്സ് വേള്ഡ് ബുക്ക് ഫെസ്റ്റിന് മുസഫ കാപിറ്റല് മാളിലെ ലുലു ഹൈപ്പര്മാര്ക്കറ്റില് തുടക്കം. ആഗസ്റ്റ് 26 വരെ നടക്കുന്ന മേളയില് മലയാളം, ഇംഗ്ലീഷ്, അറബി ഭാഷകളിലെ പുസ്തകങ്ങള് ലഭ്യമാണ്. പഠനസഹായികളായ പുസ്തങ്ങളുടെ നിരയും മേളയിലുണ്ട്. വിഖ്യാത എഴുത്തുകാരുടെ മികച്ച സൃഷ്ടികള് പരിശോധിക്കാനും മിതമായ നിരക്കില് സ്വന്തമാക്കാനുമുള്ള അവസരമാണിത്. ലുലു റീഡേഴ്സ് വേള്ഡ് ബുക്ക് ഫെസ്റ്റിവല് ഉദ്ഘാടനം മനാസെല് ഗ്രൂപ് സി.ഇ.ഒ മംദോഹ് ഫാത്തി നിര്വഹിച്ചു. ലുലു ഗ്രൂപ് അബൂദബി, അല് ദഫ്റ ഡയറക്ടര് ടി.പി.അബൂബക്കര്, ഗ്രൂപ് അബൂദബി അല് ദഫ്റ റീജനല് ഡയറക്ടര് അജയകുമാര് എന്നിവര് സംബന്ധിച്ചു.മുസഫ കാപിറ്റല് മാളിലെ ലുലു ഹൈപ്പര്മാര്ക്കറ്റില് മാത്രമാണ് ഫെസ്റ്റ് നടക്കുന്നത്.